PATVIRTINTA

Raseinių Viktoro Petkaus

progimnazijos direktoriaus

2024 m. rugsėjo d. įsakymu Nr. V- 24E-

**RASEINIŲ VIKTORO PETKAUS PROGIMNAZIJOS** **MOKINIŲ UGDYMO NE PROGIMNAZIJOS APLINKOJE ORGANIZAVIMO APRAŠAS**

**I SKYRIUS**

**BENDROSIOS NUOSTATOS**

1. Raseinių Viktoro Petkaus progimnazijoje (toliau – progimnazijoje) siekiant priešmokyklinio, pradinio ir pagrindinio ugdymo bendrosiose programose, patvirtintose Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (su vėlesniais pakeitimais) (toliau – Bendrosios programos), nustatytų tikslų, mokinių mokymosi procesas gali būti organizuojamas ne tik progimnazijoje ir jos aplinkoje, bet ir ne progimnazijos aplinkose, organizuojant išvykas į muziejų, teatrą, galeriją, parką, STEAM (angl. *Science, Technology, Engineering, Arts, and Mathematics)* (toliau – STEAM) atviros prieigos centrus ar kitas mokymuisi aktualias aplinkas.
2. Ugdymo ne progimnazijos aplinkoje organizavimo aprašas (toliau – Aprašas) numato ugdymo ne progimnazijos aplinkoje tikslus, formas, trukmę ir reikalavimus mokinių saugumui bei prasmingam ugdymo laiko panaudojimui užtikrinti. Aprašo nuostatos netaikomos vykimui į fizinio ugdymo pamokas, kai jos organizuojamas baseinuose ar sporto aikštynuose ir vykstama ne rečiau kas dvi savaites.
3. Mokytojas, ugdymo procesą organizuodamas ne progimnazijos aplinkoje, priima ir derina sprendimus dėl organizavimo laiko, vietos, formos, turinio atitikties Bendrosioms programoms bei saugumo reikalavimams. Ugdymo procese skiria prasmingas užduotis, vertina mokymosi pažangą.

# II SKYRIUS

# UGDYMO NE PROGIMNAZIJOS APLINKOJE ORGANIZAVIMO FORMOS IR TRUKMĖ

1. Atsižvelgiant į dalyko bendrosios programos mokymosi turinį, ugdymo procesas

ne progimnazijos aplinkoje gali būti organizuojamas vykdant:

* 1. **išvyką (toliau – Išvyka)**, t. y. išvykimą iš progimnazijos mokymosi

tikslais: į muziejus, STEAM centrus, parkus, sporto aikštynus, baseinus ar kitus objektus, erdves, kuriose organizuojamas ugdymo procesas;

* 1. **pažintinę veiklą**, kaip neformaliojo vaikų švietimo veiklą, skirtą vaikų ir jaunimo tautiniam, pilietiniam ir kultūriniam ugdymui skatinti.
1. **Pažintinės veiklos** organizavimo formos:
	1. **ekskursija** – turistinių objektų lankymas nustatytu maršrutu ugdymo

tikslais, kurį vykdo gidas arba mokytojas; gidas – asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves;

* 1. **turistinė stovykla** – trumpalaikio vaikų poilsio organizavimo forma į rekreacinę teritoriją su įrengta stovyklaviete;
	2. **sąskrydis** – organizuotas vaikų susibūrimas gamtinėje aplinkoje (stovyklavietėje) poilsio ar ugdymo tikslais;
	3. **vaikų turizmo renginys** – trumpalaikės neformaliojo vaikų švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą pažintiniais, rekreaciniais ir sportiniais tikslais;
	4. **žygis** – ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;
	5. **varžybos** – organizuotas vaikų (jų grupių) rungtyniavimas ugdymo tikslais;
	6. **kitos** progimnazijoje vykdomos pažintinės **veiklos formos**.
1. Ugdymo proceso ne progimnazijos aplinkoje trukmė gali būti:
	1. **trumpalaikė** (nuo vienos iki kelių valandų);
	2. **visos dienos** (trukmė ilgesnė nei per dieną nustatytas pamokų laikas);
	3. **ilgesnė nei vienos dienos** (trunka ilgiau nei vieną ugdymo dieną, įskaitant kelionę ir apgyvendinimą).
2. Ugdymas ne progimnazijos aplinkoje gali būti organizuojamas:
	1. **artimoje aplinkoje**, netoli progimnazijos esančiose organizacijose, viešose erdvėse ar parkuose ir kituose objektuose;
	2. **savivaldybės teritorijoje**;
	3. **kitos savivaldybės teritorijoje**;

7.4. **kitoje šalyje.**

# III SKYRIUS

# UGDYMO NE PROGIMNAZIJOS APLINKOJE PLANAVIMAS IR ORGANIZAVIMAS

1. Ugdymo ne progimnazijos aplinkoje poreikį numato mokytojai, atsižvelgdami į dalyko bendrojoje programoje numatytus tikslus. Poreikis organizuoti ugdymą ne progimnazijos aplinkoje ir tam reikalingi resursai derinami su progimnazijos direktoriumi ar jo įgaliotu asmeniu. Planuojant organizuoti ugdymą ne progimnazijos aplinkoje rekomenduojama atsižvelgti į veiklos tikslingumą, mokinių saugumą, įtraukumą, ekonomiškumą, rizikingumą.
2. Siekiant, kad ugdymas ne progimnazijos aplinkoje sukurtų prielaidas mokiniams patirti gilesnę mokymosi patirtį, mokytojas turi numatyti konkrečius uždavinius, įtraukti mokinius į pasiruošimo procesą ir padėti mokiniams suprasti kontekstą, važiavimo laiką iš dalies panaudoti mokymuisi, ugdymo procese organizuoti aktyvias mokymosi veiklas, pritaikytas kitokiai aplinkai, kurios negalimos organizuoti mokantis klasėje, į ugdymo procesą pagal galimybes įtraukti interaktyvias mokymosi priemones, ugdymo veiklas organizuoti pagal iš anksto sudarytą planą.
3. Išvykos ar pažintinės veiklos **vadovas:**
	1. rengdamas Išvykos ar pažintinės veiklos programą numato detalų maršrutą (atsižvelgia į dalyvių amžių, jų sveikatos būklę, nustato išvykimo, atvykimo vietą ir laiką, trukmę, nurodo aplinkos rūšį);
	2. prieš savaitę informuoja progimnazijos direktoriaus pavaduotoją ugdymui dėl pamokų tvarkaraščio keitimo ar koregavimo (jei reikia), prieš 3 dienas informuoja progimnazijos direktoriaus pavaduotoją ugdymui apie Išvykos tikslą, programą, pateikia Aprašo 1, 2, 3, 4, 5 priedus;
	3. iš anksto informuoja, suderina užduotis su dalykų mokytojais, kurių pamokose mokiniai nedalyvaus, užpildo Aprašo 3 priedą;
	4. informuoja mokinių tėvus (globėjus, rūpintojus) dėl organizuojamos Išvykos elektroniniame dienyne TAMO arba sutikimo forma (Aprašo 4 prieas);
	5. supažindina mokinius su Išvykos tikslais, programa, aptaria Išvykos vykdymą, paskirsto mokiniams užduotis, numato rizikas, refleksijos formas, užpildo Aprašo 2 priedą;
	6. įtraukia lydinčius asmenis į parengiamuosius darbus, numato jų pareigas, atsakomybę, priskiria jiems mokinių grupes.
4. Išvykos vadovas ir dalykų mokytojai tą dieną elektroniniame dienyne TAMO pamokos temai skirtoje vietoje Išvykoje dalyvaujančių mokinių lankomumo nežymi. Elektroniniame dienyne TAMO pamokos temoje parašoma Išvyka „\_\_\_\_\_\_\_\_\_“ (pavadinimas).
5. Jei pamoka vyksta, kai yra išvykę tik keli mokiniai, tada išvykusių mokinių nedalyvavimas, pildant pamokos temą, žymimas ,,n“ raide (jei edukacija vyksta progimnazijos teritorijoje (aktų salėje, bibliotekoje, skaitykloje, lauko klasėje, stadione ar progimnazijos žaliosiose erdvėse ir pan., edukacijos vadovas per elektronininį dienyną TAMO prieš dieną mokytojams pateikia veikloje dalyvaujančių mokinių sąrašą, tada pildant pamokos temą išvykusių mokinių nedalyvavimas pamokoje nežymimas „n“ raide); mėnesio pabaigoje praleistas pamokas klasės vadovas pateisina direktoriaus įsakymu.

# IV SKYRIUS

# SAUGUMO REIKALAVIMAI IR ATSAKOMYBĖS

1. Organizuojant Išvyką ir siekiant užtikrinti besimokančiųjų saugumą, yra skiriami lydintys asmenys ir Išvykos vadovas. **Lydintys asmenys** – suaugę asmenys, dirbantys progimnazijoje. Lydinčiųjų asmenų skaičius priklauso nuo Išvykoje dalyvaujančių mokinių skaičiaus:
	1. jeigu Išvykoje dalyvauja mažiau nei 15 mokinių, skiriamas Išvykos vadovas ir lydintis asmuo;
	2. jeigu Išvykoje dalyvauja daugiau kaip 30 mokinių, skiriamas Išvykos vadovas ir 2 lydintys asmenys;
	3. priešmokyklinės grupės mokiniams, neatsižvelgiant į vaikų skaičių, skiriami ne mažiau kaip 2 lydintys asmenys;
	4. organizuojant Išvyką į užsienį, skiriamas Išvykos vadovas ir lydintys asmenys santykiu 15 mokinių – 2 lydintys asmenys; 30 mokinių – 4 lydintys asmenys.
2. Priešmokyklinės grupės mokiniams, 1–2 klasių mokiniams organizuojamos Išvykos **ne ilgesnės nei vienos ugdymo dienos trukmės.**
3. Siekiant užtikrinti mokinių saugumą, organizuojant ugdymą ne progimnazijos aplinkoje, nustatoma, kad progimnazijos direktorius ar jo įgaliotos asmuo skiria ir tvirtina asmenį, atsakingą už ugdymo ne progimnazijos aplinkoje organizavimą, skiria ir tvirtina lydinčiuosius asmenis, vertina galimas rizikas ir kitus veiksnius, teikia pritarimą / neteikia pritarimo planuojamai Išvykai.
4. Nepilnamečių mokinių tėvai (globėjai, rūpintojai) atsakingi už:
	1. raštiško sutikimo dėl vaiko dalyvavimo planuojamose veiklose pateikimą už Išvyką atsakingam asmeniui (Aprašo 4 priedas);
	2. su Išvykai organizuoti susijusių išlaidų apmokėjimu;
	3. būtinos informacijos apie vaiko sveikatą perdavimu lydintiems

asmenims.

1. Mokiniai atsakingi:
	1. už dalyvavimą Išvykoje. Atsisakyti dalyvauti gali tik dėl objektyviai pagrįstų priežasčių, dėl kurių susitariama progimnazijoje;
	2. už aptartų elgesio taisyklių laikymąsi: nekelti grėsmės sau ir kitiems keliaujant transporto priemone, nepažeisti saugaus eismo reikalavimų, drausmingai ir atsakingai elgtis lankant numatytus objektus, klausyti grupės vadovo, lydinčių asmenų, gido, kruopščiai atlikti paskirtas užduotis ir kt.
2. Išvykos vadovas:
	1. numato galimas rizikas ir pasirengimą joms valdyti, priima vadybinius sprendimus, reikalingus mokymuisi ne progimnazijos aplinkoje įgyvendinti, užtikrina, kad vykdant suplanuotas veiklas būtų laikomasi progimnazijoje nustatytų procedūrų;
	2. veda mokiniams saugaus elgesio instruktažą, supažindina grupės narius su pirmosios pagalbos teikimu ir naudojimusi pirmosios pagalbos vaistinėle, saugaus eismo taisyklėmis, aplinkosaugos, priešgaisrinės saugos bei maudymosi reikalavimais, užpildo Priedą Nr. 5;
	3. užtikrina mokinių saugumą visos Išvykos metu, reikalui esant suteikia pirmąją medicininę pagalbą;
	4. susidarius situacijai, gresiančiai mokinių saugumui, pakeičia maršrutą, sustabdo arba nutraukia Išvykos vykdymą ir informuoja progimnazijos direktorių;
	5. ne vėliau kaip likus 3 dienoms iki numatytos Išvykos direktoriaus

pavaduotojui ugdymui pateikia parengtų dokumentų projektą: prašymą, mokinių sąrašą, veiklų programą, saugaus elgesio instruktažą; gavęs pritarimą, dokumentus įkelia į DVS. Paruošiamas įsakymas Išvykos organizavimui. Išvykos vadovas, gavęs leidimą Išvykai organizuoti, elektroniniame dienyne TAMO informuoja mokinių tėvus (globėjus, rūpintojus), surenka jų rašytinius prašymus leisti mokiniui dalyvauti Išvykoje, mokiniams veda saugaus elgesio instruktažą (Aprašo 6 priedas).

# V SKYRIUS

# IŠVYKOS Į UŽSIENĮ ORGANIZAVIMAS

1. Išvyka į užsienį mokymosi tikslais galima, jeigu Išvykos programa ir tikslai padeda siekti Bendrosiose programose numatytų ugdymo tikslų. Prieš Išvyką į užsienio šalį susipažįstama su Lietuvos Respublikos užsienio reikalų ministerijos rekomendacijomis dėl vykimo į pasirinktą šalį.
2. Progimnazijos direktorius ar jo įgaliotas asmuo, susipažinęs su mokytojo planuojamos Išvykos programos projektu, kuris rengiamas progimnazijos nustatyta tvarka, priima sprendimą dėl mokinių Išvykos į užsienį organizavimo. Progimnazijos direktorius skiria Išvykos vadovą ir lydinčiuosius asmenis, su jais aptaria Išvykos programą, saugaus vykimo aplinkybes, galimas rizikas bei jų valdymą.
3. Išvykos į užsienį vadovas:
	1. sudaro detalią Išvykos programą;
	2. numato galimas kelionės rizikas ir jų valdymą ir aptaria su progimnazijos direktoriumi;
	3. pateikia Išvykos programą ir detalią informaciją nepilnamečių mokinių tėvams (globėjams, rūpintojams) dėl nakvynės vietos, nurodo telefono numerį, kuriuo gali susiekti, bei kitą, jo nuožiūra, svarbią informaciją;
	4. pateikia reikalavimus reikalingai informacijai gauti iš nepilnamečių mokinių tėvų (globėjų, rūpintojų) ir pilnamečių mokinių, kurią turi žinoti Išvykos vadovas vykdamas į Išvyką;
	5. organizuoja mokinių pasirengimą vykti į Išvyką, atsižvelgdamas į

progimnazijos nustatytas taisykles / reikalavimus. Neišvykusiems mokiniams ugdymo procesas organizuojamas progimnazijoje įprasta tvarka;

* 1. supažindina su Išvykai į užsienį reikalinga informacija, pasirūpina mokinių draudimu, paaiškina pagrindinius kultūrinius skirtumus, nurodo galimus informacijos šaltinius, pasiūlo mokiniams savarankiškai susipažinti su šalimi, į kurią vykstama;
	2. supažindina su Išvykos taisyklėmis.

# III SKYRIUS

# BAIGIAMOSIOS NUOSTATOS

1. Pasibaigus Išvykai, vadovas su mokiniais apibendrina įvykdytus tikslus ir uždavinius, įsivertina įgytas bendrąsias ir asmenines kompetencijas, vykdo Išvykos refleksiją, pasidalina sėkmės istorija su kitais pedagogais, viešina Išvykų patirtį progimnazijos svetainėje.
2. Mokinio mokymosi laikas Išvykose (ir kitais panašiais atvejais), kuris trunka ilgiau nei pamoką, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę).
3. Progimnazija, organizuodama Išvykas, vadovaujasi ugdymo plane nustatyta tvarka.
4. Kitoms pažintinės veiklos formoms organizuoti, rengiant dokumentus, pasirinktinai galima naudotis Aprašo 7, 8, 9, 10, 11 priedais.
5. Išvykoms organizuoti ugdymo procese naudojamos pažintinei veiklai skiriamos lėšos, vadovaujantis Lietuvos Respublikos švietimo, mokslo ir sporto ministro 2007 m. spalio 2 d. įsakymu Nr. ISAK-1934 „Dėl Mokinių pažintinei veiklai skirtų lėšų naudojimo metodinių rekomendacijų patvirtinimo“ (su vėlesniais pakeitimais) arba lėšas Išvykai(-oms) skiria tėvai (globėjai, rūpintojai).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Raseinių Viktoro Petkaus progimnazijos

Mokinių ugdymo ne progimnazijos

aplinkoje organizavimo aprašo

1 priedas

 ..........................................,

(Vardas, pavardė)

..........................................................,

(pareigos)

Raseinių Viktoro Petkaus progimnazijos

Direktoriui

PRAŠYMAS

DĖL LEIDIMO DALYVAUTI .........................

202...-...-...

Raseiniai

Prašau 202... m. ............... mėn. ... d. leisti ......... klasių mokiniams dalyvauti išvykoje/pažintinėje veikloje ......................................

Vykstama ....................... transportu. Kelionės išlaidos apmokamos iš tėvų lėšų (projekto ar MK).

Mokiniai su saugaus elgesio taisyklėmis supažindinti. Tėvų prašymai gauti. Išvykos/pažintinės veiklos vadovas .......................... (pažymėjimas, Nr. TA-T-V-.......), lydintis mokytojas ........................................ (Nr. TA-MIN-T-........ ).

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

Raseinių Viktoro Petkaus progimnazijos

Mokinių ugdymo ne progimnazijos

aplinkoje organizavimo aprašo

2 priedas

**IŠVYKOS/PAŽINTINĖS VEIKLOS PROGRAMA**

**RASEINIŲ VIKTORO PETKAUS PROGIMNAZIJOS ... KL. MOKINIŲ IŠVYKOS/ PAŽINTINĖS VEIKLOS PROGRAMA**

TIKSLAS DATA: 202...............................

 (kada organizuojama išvyka/pažintinė veikla)

 Dalyvauti ...........................................................................

UŽDAVINIAI:

1. Supažindinti ugdytinius ..................................

2. ............................................................................

GALIMOS RIZIKOS .............................................................................................................

 (įrašyti)

IŠVYKOS RŪŠIS/FORMA (pažintinė veikla (muziejuje, bibliotekoje, STEAM centre..................gamtoje prie....................), ekskursija, turistinė stovykla, sąskrydis, žygis, varžybos, kitos (tyrinėjimai, švaros, ..................akcijos. .................) veiklos formos

(pabraukti ir įrašyti, jei reikia, ištrinti nereikalingus teiginius)

IŠVYKOS TRUKMĖ (trumpalaikė, visos dienos, ilgesnė nei vienos dienos)

(pabraukti)

UGDYMO APLINKA (artima aplinka, savivaldybės teritorijoje; kitos savivaldybės teritorijoje;

kitoje šalyje)

(pabraukti)

DALYVIAI:

VEIKLOS TURINYS

|  |  |  |
| --- | --- | --- |
| Laikas val. | Planas | Mokomosios užduotys |
| ...  | Išvykimas iš progimnazijos... | Pakartoti saugaus ....................... |
| ...  | ..................... muziejų lankymas.Pasirinkto.................................... | Aplankyti ................................ muziejus. ..................................... žiūrėti pasirinktą filmą ir aptarti jo siužetą. |
| ...  | Grįžimas į progimnaziją. | Aptarti kelionės įspūdžius............................... |
| ... | Aptarimas, įvertinimas, refleksija | ................................. |

\_\_\_\_\_\_\_\_\_\_\_\_\_\_\_\_\_

Raseinių Viktoro Petkaus progimnazijos

Mokinių ugdymo ne progimnazijos

aplinkoje organizavimo aprašo

3 priedas

**IŠVYKOS/PAŽINTINĖS VEIKLOS DALYVIŲ SĄRAŠAS**

........ kl. mokinių, dalyvausiančių............................................................... 202......... m. ...... d.,

vardinis ą r a š a s:

*(Lentelėje klasė nerašoma, jei mokiniai iš vienos klasės;* ***Pastabose*** *pildomi įrašai dalyvaujant sporto varžybose)*

|  |  |  |  |
| --- | --- | --- | --- |
| Eil.Nr. | Pavardė, vardas | Klasė  | Pastabos |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\_\_\_\_\_\_\_\_\_\_\_\_\_\_\_\_\_

Raseinių Viktoro Petkaus progimnazijos

Mokinių ugdymo ne progimnazijos

aplinkoje organizavimo aprašo

4 priedas

...................................................................................................,

(Vieno iš tėvų vardas, pavardė)

................................................................................................

(adresas, telefono Nr.)

Raseinių Viktoro Petkaus progimnazijos

Direktoriui

**PRAŠYMAS**

**DĖL DUKTERS/SŪNAUS VYKIMO Į .............................**

202...-...-......

Prašau leisti mano dukrai/sūnui..........................................................................................................................

 (vardas, pavardė)

202... m. ..................... mėn. ......... d. vykti į ......................................................................................................

Kelionės išlaidos ir bilietus į edukacijas ir kt. veiklas finansuoja ............................................................... Mokiniai patys pasirūpina maistu, sveikais gaiviaisiais gėrimais ar vandeniu, patogia avalyne ir apranga (kepuraite, akiniais nuo saulės ir kt......................).

1. Garantuoju, kad dukra/sūnus žino saugaus ir kultūringo elgesio taisykles kelionės metu.
2. Patikinu, kad mano dukra/sūnus (pažymėti teiginius P arba įrašyti vaistų pavadinimus):

 Neserga jokiomis ligomis,

 Nevartoja vaistų,

 Jei vartoja, tai į kelionę įsidės vaistų:................................................................................

 Vaiko kelionės metu nepykina, neturi aukščio baimės, alerginių reakcijų ir pan.

1. Garantuoju, kad mano dukra/sūnus

Nepasiims iš namų, kelionėje neįsigis bei nevartos alkoholinių gėrimų ir psichotropinių medžiagų,

Negadins inventoriaus kelionės metu (autobuse ir kitose viešose vietose),

Nekonfliktuos su kelionės draugais ir klausys grupės vadovo, gido ir lydinčių mokytojų nurodymų,

Laikysis saugaus ir mandagaus elgesio taisyklių (nevartos necenzūrinių žodžių ir pan.).

1. Sutinku, kad pažeidus saugaus ir mandagaus elgesio taisykles ir nesilaikius grupės vadovo, gido ir

lydinčių mokytojų nurodymų, kelionė būtų nutraukta ir dukra/sūnus bus palydimi į namus (informavus tėvus (globėjus, rūpintojus) ir juos iškvietus dėl dukters/sūnaus.

1. Leidžiu Išvykos/renginio metu mano sūnų/dukrą filmuoti, fotografuoti ir medžiagą mokymosi bei

 kultūrinio ugdymo tikslais viešinti progimnazijos svetainėje, bukletuose, lankstinukuose, laikraštyje, stendiniuose pristatymuose ir pan.

1. Prašau, kad esant būtinybei mano dukrai/sūnui būtų suteikta pirmoji medicininė pagalba.
2. Prašau nenukrypstant nuo maršruto išleisti mano dukrą/sūnų mūsų nurodytoje vietoje........................

 .................................................. ............................

 (Vieno iš tėvų vardas, pavardė) (parašas)

"...........................................................................................................................................................................................

Išvykos/pažintinės veiklos planas (Pavyzdys) Mokiniui ir tėvams (globėjams, rūpintojams)

|  |  |
| --- | --- |
| Laikas val. | Planas |
| 9.00 val. | Išvykimas iš .......................... |
| 11.00 val.–15.00 val. | Edukacijos.............., įvairi veikla............... |
| 15.00 val.-17.00 val. |  Grįžimas į progimnaziją. Aptarimas, įvertinimas, refleksija. |

Vadovas ................................, telefonas Nr......................................................

Sėkmingo bendradarbiavimo!

Raseinių Viktoro Petkaus progimnazijos

Mokinių ugdymo ne progimnazijos

aplinkoje organizavimo aprašo

5 priedas

**RASEINIŲ VIKTORO PETKAUS PROGIMNAZIJA, (**190105799**)**

**... KLASĖS MOKINIŲ IŠVYKOS/PAŽINTINĖS VEIKLOS**

**SAUGOS IR SVEIKATOS INSTRUKCIJA**

**I. BENDROJI DALIS**

1. Tikslas. Ugdyti mokinių kultūrinę ir pažintinę kompetencijas, skatinti ...

 2. Uždaviniai: saugiai ir kultūringai elgtis išvykoje, ..., susipažinti su ......... .................... .

 3. Patvirtinta instrukcija yra Raseinių Viktoro Petkaus progimnazijos vidaus dokumentas, nusakantis ... klasės mokinių elgesio reikalavimus, siekiant užtikrinti mokinių saugą ir sveikatą.

4. Instrukcija nusako su mokinių veikla susijusius pavojus, rizikos bei priemonių visumą joms išvengti.

5. ... klasės mokiniai supažindinami su instrukcija ir pasirašo renginiuose dalyvaujančių vaikų saugos instruktavimų registravimo žurnale.

6. Mokiniams, susipažinusiems su šia instrukcija, bet pažeidusiems jos reikalavimus, taikoma drausminė atsakomybė.

**II. GALIMI RIZIKOS VEIKSNIAI IŠVYKOS METU. SAUGOS PRIEMONĖS NUO JŲ**

 **POVEIKIO**

7. Eismo įvykis, avarijos grėsmė. Saugos priemonės – laikytis saugaus elgesio ir eismo taisyklių ir reikalavimų kelionės metu.

8. Sužeidimo galimybė. Laikytis saugaus elgesio ir eismo taisyklių.

**III. VEIKSMAI PRIEŠ IŠVYKĄ**

9. Sutvarkomi Išvykos/pažintinės veiklos dokumentai: sudaromi ... klasės mokinių, dalyvaujančių veikoje sąrašai, gaunamas progimnazijos direktoriaus leidimas vykdyti išvyką/pažintinę veiklą.

 10. ...klasės mokiniai supažindinami su dienotvarke. Pasirūpinama būtinu inventoriumi (liemenės su atšvaitais, apsaugos kaukėmis ir kt.), pirmosios pagalbos rinkiniu (jei reikia).

11.Informuojami tėvai (globėjai, rūpintojai) apie Išvykos/pažintinės veiklos tikslą, uždavinius, eigą, vietą ir laiką.

12.Aptariami saugaus eismo, elgesio viešoje vietoje, aplinkosaugos reikalavimai.

**IV. VEIKSMAI IŠVYKOS METU**

13. Stebima, kad būtų laikomasi instruktavimo metu išdėstytų reikalavimų.

14. Priklausomai nuo Išvykos/pažintinės veiklos tikslo bei renginio metu ugdomų kompetencijų skiriamos ... klasės mokiniams užduotys.

15. Stebima, kad ... klasės mokiniai laikytųsi saugaus elgesio ir eismo taisyklių renginio metu.

**V. VEIKSMAI AVARINIAIS ATVEJAIS**

16. Įvertinama nukentėjusiųjų būklė, suteikiama pirmoji pagalba.

17. Kviečiama greitoji medicinos pagalba.

18.Informuojami tėvai (globėjai, rūpintojai), progimnazijos vadovai.

**VI.VEIKSMAI PO IŠVYKOS**

19. ... klasės mokiniai po išvykos palydimi į atvykimo vietą.

 20. Apie pasikeitusį grįžimo laiką (jei autobusas vėluoja) pranešama mokinių tėvams (globėjams, rūpintojams).

 21. Įvertinamas ... klasės mokinių Išvykos/pažintinės veiklos metu ir šios instrukcijos reikalavimų bei mokytojų nurodymų vykdymas.

22. Apie pažeidimus (jeigu jų buvo) informuojami tėvai (globėjai, rūpintojai) ir progimnazijos administracija.

*(Vadovas, atsižvelgdamas į Išvykos/Pažintinės veiklos organizavimo formą, trukmę ar aplinką, gali papildyti SAUGOS IR SVEIKATOS INSTRUKCIJĄ, naudodamasis 6 priedu).*

Instrukciją parengė .............................

 (Vadovo vardas, pavardė)

202...-...-...

Raseinių Viktoro Petkaus progimnazijos

Mokinių ugdymo ne progimnazijos

aplinkoje organizavimo aprašo

6 priedas

**MOKINIŲ IŠVYKŲ SAUGOS, SVEIKATOS IR ELGESIO TAISYKLĖS**

# I. SKYRIUS

# BENDROJI DALIS

1. Šios taisyklės yra norminis progimnazijos dokumentas, nusakantis mokiniams jų veiklos ir elgesio reikalavimus Išvykos/pažintinės veiklos metu, kad nebūtų padaryta žala gamtai, savo ir kitų mokinių saugai, sveikatai ar gyvybei.
2. Taisyklės nusako su mokinių veikla susijusius pavojus, riziką ir reikalauja griežtai laikytis saugos priemonių, elgesio, drausmės taisyklių ir etiketo reikalavimų kiekvienoje Išvykoje/pažintinės veiklos metu.
3. Mokiniui, prieš pasirašant instruktavimo žurnale, vadovas ar paskirtas lydintis mokytojas pateikia žodinę instrukciją pagal Išvykos/pažintinės veiklos pobūdį. Mokiniui, susipažinus su pateiktomis taisyklėmis ir pažeidusiam nurodytus reikalavimus, taikoma administracinė atsakomybė ir drausminė nuobauda pagal progimnazijoje numatytą tvarką.

# II. SKYRIUS

# SAUGAUS ELGESIO REIKALAVIMAI EINANT PĖSČIOMIS

1. Organizuotai pėsčiųjų grupei mieste draudžiama eiti važiuojamąja kelio dalimi, galima eiti tik šaligatviu.
2. Organizuota pėsčiųjų grupė už miesto ribų ar vietovėse, kuriose nėra šaligatvių, važiuojamąja dalimi privalo:
	1. eiti kolona ne daugiau kaip 2 eilėmis kuo arčiau dešiniojo važiuojamosios dalies krašto ir tik transporto priemonių judėjimo kryptimi;
	2. kolonos priekyje ir gale iš kairės pusės turi eiti lydintys asmenys su ryškiaspalvėmis liemenėmis su šviesą atspindinčiais elementais.
3. Tamsiuoju paros metu arba esant blogam matomumui organizuotai pėsčiųjų grupei eiti važiuojamąja dalimi draudžiama.
4. Norėdami pereiti perėją pėstysis privalo:
	1. eiti šaligatvių dešine puse iki pėsčiųjų perėjos;
	2. sustoti dešinėje pėsčiųjų perėjos pusėje;
	3. sustoti toliau nuo važiuojamosios dalies;
	4. pažiūrėti į kairę;
	5. pažiūrėti į dešinę pusę ir įsiklausyti;
	6. jei transporto priemonių arti nėra arba jos sustojo praleisti, dar kartą reikia pasižiūrėti į kairę. Įžengti į važiuojamąją dalį pėsčiųjų perėjose pėstiesiems leidžiama tik po to, kai įvertina atstumą iki artėjančių transporto priemonių ir jų greitį;
	7. per pėsčiųjų perėją eiti tiesiai, ne įstrižai, neperžengiant jos ribų, be reikalo nedelsti ar nestoviniuoti;
	8. visą laiką stebėti gatvę, pasižiūrėti į abi puses;
	9. jei transporto priemonė atvažiuoja iš dešinės pusės, reikia nesiblaškyti, bet ramiai sustoti gatvės viduryje ir palaukti, kol transporto priemonė sustos arba pravažiuos;
	10. eiti per gatvę galima tik įsitikinus, jog eiti saugu.
5. Norėdami pereiti nereguliuojamą šviesoforo sankryžą pėstysis privalo:
	1. eiti šaligatvių dešine puse iki sankryžos;
	2. sustoti dešinėje pėsčiųjų perėjos pusėje;
	3. sustoti toliau nuo važiuojamosios dalies;
	4. pažiūrėti į kairę;
	5. pažiūrėti į dešinę pusę ir įsiklausyti;
	6. jei transporto priemonių arti nėra arba jos sustojo praleisti, dar kartą reikia pasižiūrėti į kairę. Įžengti į važiuojamąją dalį pėsčiųjų perėjose pėstiesiems leidžiama tik po to, kai įvertina atstumą iki artėjančių transporto priemonių ir jų greitį.
6. Neleidžiama eiti per reguliuojamą perėją, kai dega geltona, raudona šviesoforo šviesa:
7. Leidžiama eiti, kai dega žalia šviesa.
8. Eiti tiesiai, ne įstrižai per pėsčiųjų perėją, neperžengiant jos ribų, be reikalo nedelsti ar nestoviniuoti. Pėstysis privalo turėti/segėti atšvaitą.

# III. SKYRIUS

# SAUGAUS ELGESIO REIKALAVIMAI VAŽIUOJANT DVIRAČIU

1. Leidžiama važiuoti keliu tik tinkamai paruoštu dviračiu. Dviračio gale turi būti raudonas šviesos atšvaitas, iš abiejų šonų-oranžiniai šviesos atšvaitai arba kiti šviesą atspindintys elementai, pritvirtinti prie ratų stipinų.
2. Važiuojant keliu tamsiuoju paros metu arba esant blogam matomumui, priekyje turi degti baltos šviesos žibintas, o gale-raudonos šviesos žibintas, dviračio vairuotojas privalo dėvėti šviesą atspindinčią liemenę arba prie drabužių kitiems eismo dalyviams matomoje vietoje prisisegęs šviesą atspindinčius elementus.
3. Dviračių vairuotojai iki 18 metų, važiuodami keliu, privalo būti užsisegę šalmą. Kitiems, vyresniems kaip 18 metų asmenims, dviračiu važiuojantiems keliu, rekomenduojama būti užsidėjus ir užsisegus šalmą.
4. Dviračių taku dviračio vairuotojas privalo važiuoti kuo arčiau tako (jiems skirtos tako dalies) dešiniojo krašto. Jeigu pėsčiųjų ir dviračių eismui skirtame take ar šaligatvyje važiuojamosios dalies ženklinimo linijomis (baltu dviračio simboliu) yra paženklinta dviračių eismui skirta tako (šaligatvio) dalis, dviračio vairuotojas privalo važiuoti ja ir kuo arčiau dešiniojo krašto. Dviračio vairuotojai privalo nekelti pavojaus pėstiesiems. Dviračio vairuotojas norėdamas pervažiuoti į kitą gatvės pusę privalo nulipti nuo dviračio ir persivaryti jį per pėsčiųjų perėją į kitą gatvės pusę. Dviračių vairuotojams draudžiama:
	1. važiuoti važiuojamąja dalimi, jeigu įrengti dviračių takai;
	2. važiuoti automagistralėmis ir greitkeliais;
	3. važiuoti nelaikant bent viena ranka vairo;
	4. vežti keleivius;
	5. būti velkamiems kitų transporto priemonių;
	6. vilkti kitas transporto priemones;
	7. važiuoti įsikibus į kitas transporto priemones.

# IV. SKYRIUS

# SAUGAUS ELGESIO REIKALAVIMAI VYKSTANT TRANSPORTU

1. Transporto leidžiama laukti tik stotelių laipinimo aikštelėse, o kur jų nėra – prie stotelės ženklo ant šaligatvio ar kelkraščio.
2. Keleiviams leidžiama įlipti (išlipti) tik kai transporto priemonė visiškai sustoja. Jeigu tikrinantis pareigūnas sustabdo transporto priemonę, keleiviams leidžiama išlipti tik jam leidus.
3. Iš važiuojamosios dalies pusės keleiviams leidžiama įlipti į transporto priemonę (išlipti iš jos) tik tuo atveju, jeigu to padaryti neįmanoma iš šaligatvio ar kelkraščio pusės ir jeigu tai bus saugu, netrukdys kitiems eismo dalyviams.
4. Keleiviams draudžiama blaškyti vairuotojo dėmesį ir trukdyti jam vairuoti transporto priemonę.
5. Važiuojant ne miesto transportu, keleivis privalo sėdėti, nevaikščioti po transporto priemonės saloną.
6. Jeigu autobuse matomoje vietoje įrengti saugos diržai, keleivis privalo užsisegti saugos

diržą.

1. Jei keleivis vyksta viešuoju transportu, jis privalo įsigyti kelionės bilietą ir jį pažymėti.

# V. SKYRIUS

# SAUGAUS ELGESIO REIKALAVIMAI MAUDANTIS

1. Maudymosi reikalavimai:
	1. Išvykos/pažintinės veiklos metu maudytis galima tik sveikatingumo, higienos, o ne sporto tikslais;
	2. maudytis tik paplūdimiuose arba įrengtose maudymosi vietose;
	3. maudytis galima tik vadovui (lydinčiam mokytojui) leidus bei jam stebint;
	4. vykdant Išvyką maudymosi vieta parenkama iš anksto;
	5. maudytis gali ne daugiau kaip 8 vaikai vienu metu;
	6. maudymosi metu draudžiama be reikalo šūkauti, nes šauksmas yra pagalbos prašymo signalas;
	7. pastebėjus pavojų sveikatai, gyvybei ar įvykus nelaimei, nedelsiant informuoti vadovą (lydintį mokytoją);

23.8. maudymosi plotą privalo žinoti visi Išvykos dalyviai.

# VI. SKYRIUS

# SAUGUS ELGESYS KELIAUJANT LAIVAIS IR LĖKTUVAIS

1. Kelionė laivu įpareigoja gerai pasirengti, nusiteikti psichologiškai, kelionės metu būti drausmingiems, korektiškiems, mandagiems.
2. Prieš kelionę kiekvienas dalyvis pasirūpina asmenine vaistinėle, kuri jam reikalinga, kad nesusirgtų jūros liga. Jeigu keliautojas jos neišvengė, turi laikykitės kajutės režimo. Pranešti vadovui apie savijautą ir informuoti, kur bus. Esant reikalui, vadovas kreipiasi pagalbos į laivo medicinos tarnybą.
3. Plaukiant laivu ar skrendant lėktuvu, privaloma laikytis visų keleiviams nustatytų taisyklių ir palydovų reikalavimų.
4. Visur ir visada būti punktualiems.
5. Savavališkai nelipti į lėktuvą ar keltą. Sulaukti leidimo įlipti.
6. Drausmingai, kultūringai elgtis, netrukdyti vieni kitiems.

# VII. SKYRIUS

# BENDRI SAUGAUS ELGESIO REIKALAVIMAI

1. Laiku atvykti į sutartą vietą.
2. Vykdyti vadovo (lydinčio mokytojo) nurodymus.
3. Griežtai laikytis saugos, sveikatos ir elgesio taisyklių.
4. Neatsiskirti nuo grupės.
5. Laikytis saugaus eismo taisyklių.
6. Būti drausmingiems, mandagiems; netriukšmauti, nerėkti.
7. Kultūringai elgtos visuomeniniame transporte, laikytis etiketo taisyklių.
8. Nešiukšlinti viešose vietose, viešajame transporte.
9. Elgtis draugiškai ir būti dėmesingiems vienas kitam.
10. Atlikti vadovo (lydinčio mokytojo) ar kito pedagogo paskirtas užduotis.
11. Gamtoje:
	1. draudžiama teršti gamtą, naikinti arba žaloti medžius, gyvūnus ir t.t.;
	2. kūrenti laužus galima tik specialiai tam įrengtose laužavietėse ir stovyklavietėse;
	3. draudžiama deginti atliekas, mėtyti degančius degtukus, naikinti priešgaisrinius

įrenginius;

* 1. sutvarkyti savo stovyklavimo vietą, surinkti šiukšles, užpilti laužavietę.

**VIII. SKYRIUS**

**Ekskursijos dalyvių elgesys muziejuose, parodose, gatvėje, viešajame transporte IR KT.**

41. Muziejuose ir parodose kiekvienas dalyvis privalo saugoti eksponatus, neliesti jų rankomis (jeigu muziejaus taisyklės to neleidžia), vaikščioti atsargiai, nekliudyti eksponatų, klausytis grupės vadovo ar gido nurodymų ir pasakojimo apie vieną ar kitą eksponatą.

42. Be vadovo leidimo draudžiama atsiskirti nuo grupės dalyvių arba atsilikti nuo grupės.

43. Jeigu Išvykos/pažintinės veiklos metu yra būtinybė išeiti, apie tai būtina informuoti vadovą ar lydintį mokytoją.

44. Lietuvos Respublikoje ir daugelyje kitų šalių eismas vyksta dešiniąją puse, reikia vengti ėjimo prieš judėjimą. Prasilenkiama iš dešinės.

45. Net ir labai dideliuose sambūriuose negalima stumdytis, skintis kelio alkūnėmis. Pastebėję, kad kas nors skuba, pasitraukite į šalį.

46. Jeigu turistinė grupė keliauja su lazdomis, tai lazdą reikia laikyti vertikaliai, nes horizontaliai nešti lazdą ar ilgą skėtį yra pavojinga, į jų smaigalius gali susižeisti praeiviai. Skėčiu ir lazda nemosuoti.

47. Einant reikia atsižvelgti į šaligatvio plotį. Siauru šaligatviu greta gali eiti tik du arba vienas asmuo. Sutiktuosius reikia praleisti. Paprastai tai daro jaunesnis amžiumi.

48. Pirmenybę sėsti į viešąjį transportą turi neįgalūs asmenys, maži vaikai, pagyvenę žmonės.

49. Laikytis transporto priemonių taisyklių: draudžiama iškišti rankas, persisverti pro važiuojančios ar plaukiančio transporto priemonės langą, turėklą, važiuojant atidarinėti duris, išlipus iš transporto priemonės, iškart bėgti per gatvę ir kt.

50. Dėl paskirties vietos pasitikslinimo, dėl persėdimo reikia teirautis transporto darbuotojų, o ne keleivių, nes pastarieji gali suklaidinti.

**ix. skyrius**

**Elgesys prie vandens telkinio**

51. Kategoriškai draudžiama maudytis nežinomose ir nepatikrintose vietose, audros metu, esant blogam orui, dideliam rūkui, prastam matomumui.

52. Geriausia ir saugiausia organizuoti maudymąsi atitvertuose pliažuose, kur budi gelbėjimo tarnybos. Jeigu nėra įrengtų maudyklų, vadovas privalo patikrinti pasirinktos maudymosi vietos gylį, dugno saugumą. Tik įsitikinus visišku saugumu, leidžiama maudytis ne daugiau kaip 8 vaikams vienu metu, nurodytoje maudymosi vietoje, vienam asmeniui skiriama 4 kvadratiniai metrai ploto. (Laikytis kitų reikalavimų, numatytų Lietuvos higienos normos HN 79:2010 „Vaikų vasaros poilsio stovykla. Bendrieji sveikatos saugos reikalavimai“).

53. Jei grupė turi valčių, jos turi būti parengtos panaudoti gelbėjimui maudymosi metu.

54. Draudžiama maudymosi metu šūkauti, nes šauksmas vandenyje yra pagalbos prašymo signalas.

55. Kategoriškai draudžiama renginio dalyviams nardyti, šokinėti iš valties, ar nuo stataus skardžio, kranto, maudytis temstant ar tamsiu paros metu, be vadovo leidimo.

56. Kategoriškai draudžiama vieniems dalyviams irstytis valtimi.

57. Suorganizavę plaukimą valtimis, vadovas ar plaukimo vadovas (rekomenduojama abiem kartu) patikrina, ar valtys perėję techninę apžiūrą, ar yra gelbėjimo priemonės (liemenės, gelbėjimo ratai, virvės ir pan.). Valties šeimininkas turi būti suaugęs žmogus, mokantis gerai plaukti ir apmokytas gelbėjimo būdų, sugebantis techniškai irkluoti.

58. Valtimis galima vežti tik leistiną asmenų skaičių, kuris nurodytas ant valties borto. Neleistina plaukti toliau, kaip 100 metrų nuo kranto. Nemokantys gerai plaukti, prieš sėsdami į valtį, užsideda liemenes. Kitas gelbėjimo inventorius sudedamas į valtį.

**x. skyrius**

 **Elgesys žaidimų ir atrakcionų metu**

59. Vadovams ypač reikia būti dėmesingiems, kai vaikai žaidžia specialiose žaidimų, atrakcionų vietose.

60. Vaikai privalo laikytis žaidimų ar atrakcionų vietose nurodytų saugos reikalavimų.

61. Vadovas privalo įsitikinti, ar tvarkingas inventorius, kuris bus naudojamas renginio metu.

62. Kategoriškai draudžiama liesti, ardyti, sprogdinti, mesti į laužą rastus sprogmenis.

63. Radus sprogmenis ar į juos panašius daiktus, dalyviai privalo pranešti vadovui. Vadovo pareiga pažymėti tokių radinių teritoriją, pranešti policijai, artimiausiam kariniam daliniui.

64. Draudžiama kurti laužą, eiti arti jo mergaitėms ilgais palaidais plaukais.

65. Negalima imti į rankas ką tik užgesusių nuodėgulių.

**xi. skyrius**

 **Elgesys pasiklydus mieste ar kitoje nepažįstamoje vietovėje**

66. Jeigu Išvykos/pažintinės veiklos dalyvis(iai) atsiskyrė nuo grupės ir pasiklydo, esant galimybei, pirmiausia privalo susisiekti su vadovu (paskambinti telefonu, parašyti žinutę).

67. Neturint tokios galimybės, laukti toje vietoje, kur atsiskyrė nuo grupės, nebandyti patiems susirasti grupę.

68. Jeigu Išvykos /pažintinės veiklos dalyvis(iai) tiksliai žino grupės buvimo adresą, galima kreiptis į policijos pareigūnus, kad padėtų pasiekti grupės buvimo vietą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Raseinių Viktoro Petkaus progimnazijos

Mokinių ugdymo ne progimnazijos

aplinkoje organizavimo aprašo

7 priedas

**VAIKŲ TURIZMO (VAIKŲ VASAROS POILSIO IR KT.) STOVYKLOS DOKUMENTAI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(stovyklos vadovo vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, adresas, telefonas)

Raseinių Viktoro Petkaus progimnazijos

Direktoriui

**PRAŠYMAS**

**DĖL VAIKŲ TURIZMO (VASAROS POILSIO) STOVYKLOS „.........“ ORGANIZAVIMO**

202......-........-...........

Raseiniai

Vykdant .........................., prašau leisti ....... kl. mokiniams organizuoti turiningą veiklą 202... m. ............................... d. .................... stovykla „................................................“ bus organizuojama ... etapais (...............................................).

Stovykloje dalyvaus ....... mokinių ir .... mokytojai. ..... mokinių bus maitinama iš ......................, o už ...... mokinių maitinimą sumokės tėvai (globėjai, rūpintojai). Užsiėmimai vyks progimnazijos vidaus ir lauko klasėse, aktų ir sporto salėse, stadione, gamtoje. Stovyklautojai lankys įdomesnes rajono istorines, kultūrines vietas, ......... važiuos į ........................... .

 \_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

Raseinių Viktoro Petkaus progimnazijos

Mokinių ugdymo ne progimnazijos

aplinkoje organizavimo aprašo

8 priedas

 **.................... STOVYKLOS „........................................................................................“**

**NUOSTATAI**

**I. SKYRIUS**

**BENDROSIOS NUOSTATOS**

1. .............stovykla organizuojama ............ klasių mokiniams. Dalyvauja ........ mokinys.

2. ...................... stovykla – ne pelno siekianti organizacija.

**II. SKYRIUS**

**STOVYKLOS TIPAS**

1. .............................. stovykla.

2. ........................... stovyklos pirma pamaina ....... klasių mokiniams veiks Raseinių Viktoro

Petkaus progimnazijoje nuo 202..... m. .............. d. iki 202.... m. .................d., antra pamaina ................ kl. mokiniams - nuo 202..... m. ............... d. iki 202......m. .............. d.

**III. SKYRIUS**

**TIKSLAS**

1. Mokinius supažindinti su ...........................................................................................

**IV. SKYRIUS**

**PAGRINDINIAI UŽDAVINIAI**

1. Aplankyti ...................................................

2. Dalyvauti Išvykoje/pažintinėse veiklose, .................. programose.

3. Rinkti, kaupti įdomią informaciją apie ................................................... ir ją pristatyti ...............................

**V. SKYRIUS**

**DARBO ORGANIZAVIMAS**

1. .......................... stovyklai vadovauja direktoriaus įsakymu paskirtas vadovas.

2. Vadovo pareigos:

a) organizuoti ..............................stovyklos veiklą,

b) atsakyti už stovyklautojų saugumą,

 c) atstovauti ......................stovyklai, užmegzti naujus bendradarbiavimo ryšius su įvairiomis mokyklomis, organizacijomis.

3. Pedagogai, atsakingi už vaikų saugumą renginių, Išvykų, ekskursijų metu supažindina su saugaus elgesio taisyklėmis, organizuoja jų instruktavimą, padeda organizuoti stovyklautojų laisvalaikį ir užimtumą.

**VI. SKYRIUS**

**FINANSINĖ-ŪKINĖ VEIKLA**

1. Stovyklautojai maitinami .................................................................

2. Išvykos/pažintinės veiklos organizuojamos ................., tėvų (globėjų, rūpintojų) lėšomis (........ mokiniui skiriama ...............).

3. Muziejų bilietai perkami už ........................, tėvų (globėjų, rūpintojų), ............................lėšas.

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

Raseinių Viktoro Petkaus progimnazijos

Mokinių ugdymo ne progimnazijos

aplinkoje organizavimo aprašo

9 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš mokinio tėvų (globėjų, rūpintojų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas)

Raseinių Viktoro Petkaus progimnazijos

Direktoriui

**PRAŠYMAS**

**DĖL VAIKO DALYVAVIMO ................. STOVYKLOJE „.............“**

**\_\_\_\_\_\_\_\_\_\_\_\_\_\_\_\_**

**(**data)

Raseiniai

Prašau leisti mano sūnui (dukrai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dalyvauti ..................................................stovykloje „............“, kuri įvyks 202... metų \_\_\_\_\_\_\_\_\_\_\_\_\_\_\_\_\_\_\_ dienomis.

Sutinku, kad, esant būtinybei, mano vaikui būtų suteikta medicinos pagalba.

Leidžiu Išvykos/pažintinės veiklos metu mano sūnų/dukrą filmuoti, fotografuoti ir medžiagą mokymosi bei kultūrinio ugdymo tikslais viešinti progimnazijos svetainėje, bukletuose, lankstinukuose, laikraštyje, stendiniuose pristatymuose ir pan.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

Raseinių Viktoro Petkaus progimnazijos

Mokinių ugdymo ne progimnazijos

aplinkoje organizavimo aprašo

10 priedas

**.................... KLASIŲ MOKINIŲ, DALYVAUJANČIŲ .......... STOVYKLOJE „...........“, SĄRAŠAS:**

|  |  |  |  |  |
| --- | --- | --- | --- | --- |
| Eil. Nr. | Pavardė, vardas | Klasė | Skirtas maitinimas | Pastabos (adresas, telefonas ir kt.) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**\_\_\_\_\_\_\_\_\_\_\_\_\_\_\_\_\_\_**

Raseinių Viktoro Petkaus progimnazijos

Mokinių ugdymo ne progimnazijos

aplinkoje organizavimo aprašo

11 priedas

**ŽINIOS APIE ......... KL. MOKINIŲ, DALYVAUJANČIŲ ....................... STOVYKLOJE „.......“, SVEIKATĄ**

|  |  |  |  |
| --- | --- | --- | --- |
| Eil. Nr. | Pavardė, vardas | Klasė | Sveikatos įvertinimas (pildo visuomenės sveikatos specialistė) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\_\_\_\_\_\_\_\_\_\_\_\_\_\_\_\_\_\_\_\_